Et keegi ei mõtleks, nagu oleksid varrukanööbid ainsaks selliseks traditsiooniks meie ühiskonnas, juhime vaid  tähelepanu meie tervitamiskommetele, söögikommetele jne. Muide on meesteriietuses alles hiljuti tekkinud juurde veel teisi selliseid "mõttetuid traditsioone", mainigem vaid "peened olla tahtjate" inimeste poolt harrastatavat alumise vestinööbi lahtijätmist, mis tekkis kuningas Edward VII ajal: kuningas oli tüse mees ja armastas laheduse mõttes alumist vestinööpi lahti jätta; varsti hakkasid seda järele tegema isegi kõhnakesed mehed, kes tahtsid olla tema seltskonna väärilised. Paljud inglise rätsepad  valmistavad praegu vestid juba sellise lõikega, et vesti alumist nööpi enam ei saagi kinni hoida …